Kaitseväe juhataja 01.04.2024 nr 1-3/9/2024

Kindral Martin Herem

**Eesti sõjamuuseumi rändnäitus**

Eesti sõjaajaloo pärandi tutvustamine ja populariseerimine eesmärgiga suurendada kaitsetahet ja hoida ühiskonna turvatunnet on üks Eesti Sõjamuuseumi – kindral Laidoneri muuseumi prioriteete. Käesoleva aasta aprilli lõpuks valmib sõjamuuseumi Eesti sõjaajalugu tutvustav rändnäitus merekonteineris. Konteineri tühikaal on 2300kg millele lisandub u. 1000kg. Mõõdud: pikkus 6,03 m; laius 2,35m; kõrgus 2.39m ehitatud koondnäitus. Nagu nimigi ütleb, rändab näitus mööda Eestit, pakkudes muuseumielamust erinevate piirkondade elanikele ja olles osa ankursündmuste (näiteks maakaitsepäeva) tähistamisest.

2024. aastal olema kavandanud rändnäitusele järgmise liikumistee ja graafiku (kuupäevad on esialgsed):

• Tapa (08.05)

• Vaivara Sinimägede muuseum (31.05)

• Narva (21.06)

• Jõgeva (12.07)

• Tartu (02.08)

• Valga (23.08)

• Värska (13.09)

• Põlva (04.10)

• Valga (25.10, rändnäituse paigutamine talvekorterisse)

Sõjamuuseum peab oluliseks Eesti sõjaajaloo tutvustamist kaitseväelastele ja ajateenijatele. Seega täiendav koostöökoht oleks rändnäituse eksponeerimine erinevates kaitseväe

linnakutes ja kaitseväe sündmustel. Seonduva detailsema ajakava kokkuleppimine oleks esimene osa meievahelisest seekordsest koostööst.

Sõjamuuseum palub Kaitseväe 1. diviisi abi rändnäituse transpordi korraldamisel ülaltoodud marsruudil (konteineri treilerile peale- ja mahalaadimine, transport asukohtade vahel). See pakub võimalust praktilisteks õppusteks erinevates olukordades, suurendab Kaitseministeeriumi valitsemisala organisatsioonide omavahelist koostööd ja panustab kaitsetahte suurendamisesse.

Juhul, kui juba hetkel on teada, et mõnes ajaaknas ei ole kindlasti võimalik transporti korraldada, palun sellest juba praegu teada anda.

Samuti palume teil määrata 1. diviisi poolne kontaktisik, kellega sõjamuuseumi meeskond (nõunik Patrick Rang, patrick.rang@esm.ee ja teadur Siim Õismaa, siim.oismaa@esm.ee) saab täpsed detailid iga transpordi osas kokku leppida.

*(allkirjastatud digitaalselt)*

Hellar Lill

Direktor

siim.oismaa@esm.ee